на правото на Съюза, по-специално Регламент (ЕО) No 648/2004 и Регламент (ЕС) No 528/2012, и — когато е приложимо — на националните разпоредби, основани на правото на Съюза.
 4. До включването им в част А, Б или В от приложение IV към настоящия регламент продуктите за почистване и дезинфекция, посочени в член 24, параграф 1, букви д), е) и ж) от Регламент (ЕС) 2018/848, които са разрешени за употреба в биологичното производство съгласно Регламент (ЕО) No 834/2007 или съгласно националното право преди началната дата на прилагане на Регламент (ЕС) 2018/848, може да продължат да се използват, ако отговарят на съответните разпоредби на правото на Съюза, по-специално Регламент (ЕО) No 648/2004 и Регламент (ЕС) No 528/2012, и — когато е приложимо — на националните разпоредби, основани на правото на Съюза.
 Член 6
 Добавки в храна и спомагателни вещества
 За целите на член 24, параграф 2, буква а) от Регламент (ЕС) 2018/848, като добавки в храна, включително хранителни ензими, които да се използват като добавки в храна, и спомагателни вещества в производството на преработени биологични храни може да се използват само продуктите и веществата, изброени в част А от приложение V към настоящия регламент, при условие че тяхната употреба отговаря на съответните разпоредби на правото на Съюза, по-специално Регламент (ЕО) No 1333/2008 на Европейския парламент и на Съвета (15), и — когато е приложимо — на националните разпоредби, основани на правото на Съюза.
 Член 7
 Небиологични съставки от земеделски произход, предназначени да се използват за производството на преработени биологични храни
 За целите на член 24, параграф 2, буква б) от Регламент (ЕС) 2018/848, за производството на преработени биологични храни може да се използват само небиологичните съставки от земеделски произход, изброени в част Б от приложение V към настоящия регламент, при условие че тяхната употреба отговаря на съответните разпоредби на правото на Съюза и — когато е приложимо — на националните разпоредби, основани на правото на Съюза.
 Първата алинея не засяга подробните изисквания за биологичното производство на преработени храни, посочени в част IV, раздел 2 от приложение II към Регламент (ЕС) 2018/848. По-специално, първата алинея не се прилага към небиологичните съставки от земеделски произход, които се използват като добавки в храна, спомагателни вещества или продукти и вещества, посочени в част IV, точка 2.2.2 от приложение II към Регламент (ЕС) 2018/848.
 Член 8
 Спомагателни вещества за производството на дрожди и продукти от дрожди
 За целите на член 24, параграф 2, буква в) от Регламент (ЕС) 2018/848, като спомагателни вещества за производството на дрожди и продукти от дрожди за храни и фуражи може да се използват само продуктите и веществата, изброени в част В от приложение V към настоящия регламент, при условие че тяхната употреба отговаря на съответните разпоредби на правото на Съюза и — когато е приложимо — на националните разпоредби, основани на правото на Съюза.
 Член 9
 Продукти и вещества за употреба в биологичното производство на вино
 За целите на част VI, точка 2.2 от приложение II към Регламент (ЕС) 2018/848, за производството и съхраняването на биологичните лозаро-винарски продукти, посочени в част II